Krislin
గాయం వల్ల ఐపిఎల్‌కు క్రిస్‌లిన్‌ దూరం?
న్యూఢిల్లీ: ఇండియన్‌ ప్రీమియర్‌ లీగ్‌ (ఐపిఎల్‌)-10 నుంచి కోల్‌కతా నైట్‌ రైడర్స్‌ స్టార్‌ ఆటగాడు క్రిస్‌ లిన్‌ గాయం కారణంగా టోర్నీకి దూరమయ్యే అవకాశాలు కనిపిస్తున్నాయి.ఆదివారం రాత్రి ముంబై ఇండియన్స్‌తో జరిగిన మ్యాచ్‌లో క్రిస్‌ లిన్‌ ఫీల్డింగ్‌ చేస్తూ గాయపడ్డాడు.మ్యాచ్‌ చివరలో గాల్లోకి డైవ్‌ కొట్టడంతో అతని భుజానికి తీవ్ర గాయమైంది.ఆ సమయంలో ఫీల్డ్‌లో విలవిల్లాడిపోయిన లిన్‌ ఫిజియో సాయంతో మైదానం వీడాడు.అతని గాయం తీవ్రత ఎక్కువగా ఉండటంతో ఐపిఎల్‌ టోర్నీ నుంచి వైదొలిగే అవకాశాలు కనబడుతున్నాయి.ప్రస్తుతం కోల్‌కతా నైట్‌ రైడర్స్‌ జట్టులో లిన్‌ కీలక ఆటగాడిగా ఉన్నాడు.
మొన్న గుజరాత్‌ లయన్స్‌తో జరిగిన మ్యాచ్‌లో లిన్‌ చెలరేగి ఆడి 41 బంతుల్లో 6 బౌండరీలు,8 సిక్సర్లతో 93 పరుగులు చేశాడు.ఆ తరువాత ముంబైతో జరిగిన మ్యాచ్‌లో 32 పరుగులు చేశాడు.అయితే ఫీల్డింగ్‌ చేసే సమయంలో బౌండరీ లైన్‌ వద్ద లిన్‌ గాయపడ్డాడు.దీనిపై మ్యాచ్‌ అనంతరం లిన్‌ ట్వీట్‌ చేశాడు.ప్రియమైన క్రికెట్‌ దేవుళ్లారా,నేనేమైనా తప్పు చేశానా?అంటూ తాను డైవ్‌ కొట్టడాన్ని ట్విట్‌లో ప్రస్తావించాడు.ప్రస్తుతం తనకైన గాయంతో టోర్నీకి దూరమయ్యే అవకా శాలు కూడా లేకపోలేదని లిన్‌ పేర్కొన్నాడు.